Ministerul Dezvoltarii Regionale s-a gândit să elimine din Legea privind Statutul funcționarului public exact cuvântul „transparență” din cadrul „principiilor care stau la baza exercitării funcției publice”.

Foto: Agerpres

Este vorba despre un proiect legislativ de modificare a Statului funcționarilor publici de la Ministerul Dezvoltării Regionale, Administrației Publice și Fondurilor Europene, condus de Sevil Shhaideh, și obținut de HotNews.ro.



Astfel, la articolul 3, care stabilește "Principiile care stau la baza exercitării funcției publice”, la punctul b) apare "transparență".



În proiectul de modificare "transparență" dispare și este înlocuită, la aceleși punct b), de "competență".



În schimb, se introduce în rândul acestor principii "buna-credință, în sensul respectării drepturilor și îndeplinirii obligațiilor reciproce".